section_heading: Povijest
paragraph_text: Židovi su se u Rogaticu doselili pred kraj djelovanja osmanskog razdoblja. Pred početak Drugog svjetskog rata u ovom bosanskohercegovačkom gradu je postojala kompaktna židovska općina od 54 Židova, koji su bili Sefardi i Aškenazi. Imali su svoje kuće, većina njih i znatnu imovinu a život su dijelili sa susjedima različitih konfesija. Rogatički Židovi su bili vrijedni, ugledni i poslovni ljudi. Bili su trgovci, zlatari i odvjednici. thumb|lijevo|200px|Eliezar Katan "Lazo", nosilac Partizanske spomenice 1941. Među prvim Židovima trgovcima koji su otvorili svoje radnje u Rogatici su: Daniel Katan (1884.), Sadik Danon (1884.), Juda Lowy (1884.), Lezo Katan (1890.), Behor Katan (1897.), Binjo Eskenazi (1898.), Juda Zadik Danon (1903.) i Samuel J. Katan (1904.). Godine 1941. svoje trgovine i obrte imali su: Mošo Bararon, Avram i Sara Danon, Eliša Katan, Isak Levi, Luna Levi, Leon Levi, Shanto Papo i Salamon Papo. Regina Baruh bila je učiteljica u Osnovnoj školi. Jedini Akšenaz bio je odvjetnik Rudolf Klinger, čija je supruga završila Glazbeni konzervatorij u Praga i svirala violinu i glasovir.